Partit whig (Estats Units)

Lo partit whig es un movement politic estatsunidenc actiu entre 1834 e 1860. Creat per s'opausar a la politica jutjaa populista dau president Andrew Jackson (1829-1837), èra un partit conservator favorable al parlamentarisme, als mitans ruraus e a una politica economica destinaa a protegir l'industria naissenta, a gardar una monea establa e a desvolopar las infrastructuras per unificar lo territòri (doctrina de l'American System). Per aquò, sostenguèron l'adopcion de proteccions doanieras a l'exterior dau païs, mas encoratjèron lo desvolopament d'una economia liberala a l'interior.

Lo partit aguèt un ròtle important dins la vida politica estatsunidenca durant los ans 1840-1850 e los presidents William Henry Harrison, John Tyler e Millard Fillmore èran eissits de sos rengs. Pasmens, a la fin dels ans 1850, lo partit se fragmentèt en causa de las tensions regardant lo proteccionisme, lo conflicte Nòrd-Sud e l'esclavatge. Concurrenciat per lo Partit Republican, lo movement Know Nothing e lo Partit de l'Union Constitucionala, dispareguèt al començament de la Guerra de Secession.

 Ligams internes 

 Partit whig (Reiaume Unit).

 Bibliografia 

 (en) Michael F. Holt, The Rise and Fall of the American Whig Party: Jacksonian Politics and the Onset of the Civil War, Oxford University Press, 1999.
 (en) Sean Wilentz, The Rise of American Democracy: Jefferson to Lincoln, W. W. Norton & Company, 2005.

 Nòtas e referéncias